laion/Wikipedia-Exotic huggingface dataset:
מארק מיליגן

מארק מיליגן (נולד ב-4 באוגוסט 1985) הוא כדורגלן אוסטרלי המשחק בסאות'אנד יונייטד מהליגה השלישית באנגליה ובנבחרת אוסטרליה. מיליגן התחיל את הקריירה שלו בקבוצת הכדורגל של מכון הספורטיבי של אוסטרליה. בגיל 17 התחיל לשחק כדורגל בקבוצת בוגרים כאשר שיחק בספיריט הצפונית ובלקטאוון סיטי. בשנת 2005 עבר לסידני מליגת העל ההאוסטרלית. ביצועיו המרשימים בסידני, הקנו לו מקום בסגל נבחרת אוסטרליה. בשנת 2007 יצא מיליגן לבחון אופציות באירופה וסיכם בסופו של דבר בסטנדרד לייז', אך הדבר נעשה ללא ידיעת אנשי ההנהלה במועדון ומיליגן חזר בסופו של דבר לסידני. בקיץ 2008 יצא שוב לבחון אופציות באירופה הפעם הדבר נעשה כאשר סיים את חוזהו במועדון, אך בגלל שלשחקן לא הייתה זכאות לאזרחות אירופית הוא לא הצליח למצוא קבוצה. ב-21 באוקטובר 2008 חתם בניוקאסל ג'טס לתקופה של כחודש וחצי. בינואר 2009 חתם בשאנגחאי שנחווה הסינית. ב-19 במאי 2009 הבקיע את שער הבכורה שלו עבור שאנגחאי בתיקו 1-1 נגד אנטלרס קאשימה במסגרת ליגת האלופות האסיאתית. לקראת עונת 2010 חתם בJEF יונייטד צ'יבה מהליגה היפנית השנייה. לאחר רעידת האדמה והצונמי בסנדאי החליט מיליגן לעזוב את יפן מחשש לחיי אשתו וילדיו. לאחר שהליגות ביפן הושבתו, הוא התאמן בסידני כדי לשמור על כושר. ב-23 בינואר 2012 הושאל למלבורן ויקטורי עד לסיום העונה, והפך לשחקן הראשון שמשחק בסידני ומלבורן סיטי הידועות ביריבותם. בחודש במרץ 2012 חזר לצ'יבה וביולי 2012 שוחרר מהמועדון וחתם ל-3 שנים במלבורן. בעונת 2012/2013 ביסס את מעמדו בקבוצה כאשר כבש 8 שערים ואף זכה בתואר "שחקן העונה של המועדון". ב-17 בספטמבר 2013 מונה לקפטן המועדון. בקיץ 2015 חתם בבניאס מליגת העל של איחוד האמירויות הערביות. ב-31 ביולי 2017 חזר למלבורן ויקטורי. ב-28 בינואר 2018 חתם באל אהלי. ב-18 באוגוסט 2018 מיליגן חזר לאירופה וחתם בהיברניאן מליגת העל הסקוטית. ב-1 ביולי 2019, חתם בסאות'אנד יונייטד. מיליגן השתתף עם נבחרת הנוער בגביע העולם בכדורגל לנוער בשנת 2005. במאי 2006 נכלל בסגל הנבחרת הבוגרת לקראת מונדיאל 2006 והיה הצעיר מבין שחקני הנבחרת. ב-7 ביוני 2006 ערך את הופעת הבכורה שלו בנבחרת במשחק ידידות נגד ליכטנשטיין. בפברואר 2007 היה שותף לעלייה של הנבחרת למשחקי אולימפיאדת בייג'ינג. ב-3 במרץ 2010 הבקיע את שער הבכורה שלו בנבחרת בניצחון 0-1 נגד אינדונזיה. בינואר 2015 זכה עם הנבחרת בגביע אסיה בכדורגל 2015. סידני אליפות אוסטרליה: 2005/2006 מלבורן ויקטורי אליפות אוסטרליה: 2014/2015 נבחרת אוסטרליה גביע אסיה בכדורגל: 2015 אישיים נבחרי העונה בליגת העל האוסטרלית: 2012/2013, 2013/2014, 2014/2015 המצטיין בגמר ליגת העל האוסטרלית: 2014/2015 נבחרי העשור בליגת העל האוסטרלית: 2005 - 2015 מדיה וקבצים בנושא מארק מיליגן בוויקישיתוף מארק מיליגן, באתר Transfermarkt מארק מיליגן, באתר Soccerway מארק מיליגן, באתר WorldFootball.net מארק מיליגן, באתר National Football Teams מארק מיליגן, באתר FootballDatabase.eu
נגיב סאווירס

נגיבּ אונסי סאווירס (בערבית: نجيب انسى ساويرس, באנגלית: Naguib Sawiris) הוא מיליארדר מצרי נוצרי קופטי. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא יש לעדכן את שמות החברות. הוא יושב ראש חברת האם של "Wind Telecom" (אנ')[דרושה הבהרה] ושל החברות "Orascom Telecom Media"[דרושה הבהרה] ו- "Technology Holding S.A.E". הוא דובר ערבית, אנגלית, צרפתית וגרמנית. מייסד מפלגת המצרים החופשיים. נגיב הוא בנו בכורו של אונסי סאווירס (אנ'), שהקים את קבוצת "Orascom", ולו שני אחים, נאסף וסמיח. אתר האינטרנט הרשמי של נגיב סאווירס (באנגלית) מדיה וקבצים בנושא נגיב סאווירס בוויקישיתוף נגיב סאווירס, ברשת החברתית פייסבוק נגיב סאווירס, ברשת החברתית אקס (טוויטר) נג'יב סוויריס: "מצרים בדרך לדמוקרטיה", באתר גלובס, ינואר 2011 مصريون ضد التمييز الدينى" ضد الحملة الطائفية على نجيب ساويرس، Middleeast Transparent הפרופיל של נגיב סאווירס, באתר פורבס ערך זה הוא קצרמר בנושא אישים ובנושא מצרים. אתם מוזמנים לתרום לוויקיפדיה ולהרחיב אותו.
מוסרי

האם התכוונתם ל... מוסרי - דבר העונה על עקרונות המוסר אישים: דוד מידן – איש מודיעין ישראלי, יליד מצרים בשם "דוד מוסרי" טל מוסרי – שחקן ישראלי מרסל מוסרי – סופרת ישראלית עידו מוסרי – שחקן ישראלי מוצרי אל-מסרי
וילם איינטהובן

וילם איינטהובן (בהולנדית: Willem Einthoven;‏ 21 במאי 1860 בסמרנג, ג'אווה, אינדונזיה, האימפריה ההולנדית – 29 בספטמבר 1927 בליידן, הולנד) היה רופא ופיזיולוג הולנדי. עיקר פרסומו בא מהמצאת האלקטרוקרדיוגרם המודרני ב-1903, שבעקבותה זכה בפרס נובל לפיזיולוגיה או לרפואה ב-1924. איינטהובן נולד ב-21 במאי 1860 בסמרנג (אנ') שבאי ג'אווה שבאיי הודו המזרחיים ההולנדיים (היום אינדונזיה). בילדותו נפטר אביו, שהיה רופא, וממשפחה נוצרית-הולנדית ויהודית. אימו הייתה ממשפחה נוצרית ממוצא הולנדי ושווייצרי. ב-1870 עברה אימו יחד איתו ועם אחיו לאוטרכט. ב-1885 קיבל איינטהובן תואר רופא מאוניברסיטת אוטרכט. ב-1886 התמנה לפרופסור באוניברסיטת ליידן. ב-1902 התקבל כחבר לאקדמיה המלכותית ההולנדית למדע ואומנויות (אנ'). לפני איינטהובן, ידעו שהלב פועם ומייצר זרם חשמלי, אבל הכלים באותה תקופה לא היו יכולים למדוד במדויק את התופעה אלא בעזרת מיקום אלקטרודות הישר מעל הלב. החל מ-1901, איינטהובן הכין סדרה של אבות טיפוס לגלוונומטר חוטי, אשר השתמשו בחוט להט דק שנע בין שני אלקטרומגנטים חזקים. כאשר זרם עבר דרך החוט, השדה האלקטרומגנטי גרם לחוט לנוע. לאחר מכן האירו את החוט והוא הטיל צל על קו נע של נייר מיוחד, שהשאיר קו מתמשך על הנייר, שהראה את תנודות החוט. האבטיפוס הראשון שקל 270 קילוגרם, ונזקק לצינון קבוע בעזרת מים למניעת התחממות יתר של האלקטרומגנטים וכדי להפעילו נדרשו 5 אנשים. מכונה זו הגבירה את הרגישות הרגילה של הגלוונומטר והייתה יכולה למדוד את קצב הלב בקלות למרות הבידוד הנגרם מהבשר והעצמות. על אף שפיתוחים טכנולוגיים מאוחרים שיפרו מאוד את מכשירי האלקטרוקרדיוגרם ואת טכניקות מדידת קצב הלב, הטרמינולוגיה המשמשת לתיאור תוצאות של אלקטרוקרדיוגרם נשארה מתקופתו של איינטהובן, ואת רובה קבע הוא בעצמו. לאחר פיתוח הגלוונומטר החוטי, פנה איינטהובן לחקר מחלות קרדיווסקולריות, ואת השפעתן על קצב הפעימות של הלב. ב-1924 קיבל פרס נובל לפיזיולוגיה או לרפואה על המצאת מערכת האלקטרוקרדיוגרם הראשונה שנעשה בה שימוש רפואי. אלקטרוקרדיוגרם מדיה וקבצים בנושא וילם איינטהובן בוויקישיתוף וילם איינטהובן, באתר פרס נובל (באנגלית) וילם איינטהובן, באתר פרויקט הגנאלוגיה במתמטיקה וילם איינטהובן, באתר אנציקלופדיה בריטניקה (באנגלית) וילם איינטהובן, באתר "Find a Grave" (באנגלית)
משחולת

משחולת היא כלי המשמש לניקיון של צינורות. המשחולת מורכבת מחבל דק המחובר למשקולת צרה בקצה אחד ולולאה בקצה השני. משחולת לנשק מעבירים דרך קנה של כלי נשק. בעזרתה מנקים את הקנה מחלקיקי אבק וחול העלולים ליצור מעצורים או סטייה בדיוק. כאשר מתעורר הצורך לנקות את הקנה של כלי הנשק, מחדירים בד (לרוב "פלנלית") או ספוג בקצה הלולאה, משחילים את המשקולת אל תוך קדח הקנה ומושכים עד שהמשחולת כולה יוצאת מן הקצה השני של הקנה. על פי רוב חוזרים על הפעולה הזו מספר פעמים. כאשר משתמשים במשחולת לניקיון נשקים בקליבר 5.56 מ"מ, נהוג להשתמש ב 1.5 "אצבעות" כדי להימנע מסתימה של הקנה. אמנם ישנו כלי נוסף המשמש לניקיון קנים של רובים - החוטר, אך המשחולת היא כלי הניקיון המועדף על חיילי צה"ל. למרות שחבל המשחולת עלול להיקרע, ניתן לקפל אותה והיא קלת משקל. פרק זה לוקה בחסר. אנא תרמו לוויקיפדיה והשלימו אותו. חוטר (נשק) הטיפול בנשק קבל בשימוש שוטף באתר משטרת ישראל
אנחל קוריאה

אנחל מרטין קוריאה (בספרדית: Ángel Martín Correa; נולד ב-9 במרץ 1995) הוא כדורגלן ארגנטינאי המשחק בקבוצת אתלטיקו מדריד מליגת העל הספרדית ובנבחרת ארגנטינה. קוריאה נולד ברוסאריו שבפרובינציית סנטה פה בארגנטינה. בגיל 12 הצטרף לקבוצת הנוער של מועדון הכדורגל סן לורנסו. בעונת 2013 צורף לסגל הקבוצה הבוגרת ורשם את הופעת הבכורה שלו בליגת העל הארגנטינאית במרץ 2013, כשנכנס כמחליף במשחק נגד ניואל'ס אולד בויס, במאי כבש לראשונה, במשחק נגד בוקה ג'וניורס. הוא זכה עם סן לורנסו באיניסיאל (אליפות החלק הראשון של העונה) ב-2013 ובגביע ליברטדורס ב-2014. במאי 2014 חתם על חוזה לחמש שנים באתלטיקו מדריד מספרד. בדיקות רפואיות שעבר אבחנו אצלו מום בלב והוא נאלץ לעבור ניתוח להסדרתו. הוא שב להתאמן לקראת עונת 2015/2016. באוגוסט 2015 ערך את הופעת הבכורה שלו בליגת העל הספרדית, במחזור הראשון מול לאס פאלמס. בספטמבר הבקיע את השער הראשון שלו במדי אתלטיקו במשחק מול חטאפה. סך הכל בעונתו הראשונה כבש 5 שערים ב-26 משחקי ליגה בהם שותף. קוריאה היה חבר בסגל נבחרת ארגנטינה עד גיל 20 שזכתה באליפות אמריקה הדרומית 2015 שהתקיימה באורוגוואי. הוא כבש במהלך הטורניר 4 שערים, כולל שער ניצחון במשחק המכריע מול נבחרת אורוגוואי, שהביא להכתרת ארגנטינה כאלופה. במאי 2015 השתתף עם ארגנטינה בגביע העולם עד גיל 20, הוא הבקיע צמד במשחק הראשון מול פנמה שהסתיים בתיקו 2-2. ב-4 בספטמבר 2015 ערך את הופעת הבכורה שלו בנבחרת ארגנטינה הבוגרת, הוא נכנס בדקה ה-80 וכבש לאחר שלוש דקות את שער הבכורה שלו בניצחון 0–7 על נבחרת בוליביה. קוריאה היה חבר בסגל נבחרת ארגנטינה לאולימפיאדת ריו דה ז'ניירו (2016), במהלך הטורניר כבש שער אחד בשלושה משחקי שלב המוקדמות בו הודחה הקבוצה. נכלל בסגל נבחרת ארגנטינה לטורניר מונדיאל 2022 לאחר פציעתו של ניקולאס גונסאלס וזכה עמה בגביע העולם. קוראה נולד בשכונת עוני וגדל באזור עם שיעור פשיעה מהגבוהים בארגנטינה. אביו נפטר בהיותו בן 10, והוא גם איבד שניים מאחיו, כאשר אחד מהם התאבד עקב התנכלות על רקע נטייתו המינית. ליגת העל הארגנטינאית: 2013 גביע ליברטדורס: 2014 אליפות ספרד: 2020/2021 הליגה האירופית: 2017/2018 הסופר קאפ האירופי: 2018 ארגנטינה קופה אמריקה: 2021 גביע העולם: 2022 מדיה וקבצים בנושא אנחל קוריאה בוויקישיתוף אנחל קוריאה, באתר Transfermarkt אנחל קוריאה, באתר Soccerway אנחל קוריאה, באתר BDFutbol אנחל קוריאה, באתר WorldFootball.net אנחל קוריאה, באתר National Football Teams אנחל קוריאה, באתר FootballDatabase.eu אנחל קוריאה, באתר ESPN אנחל קוריאה באתר אתלטיקו מדריד Angel Correa has heart surgery, אתר ESPN ‏, 17 ביולי 2015 Ángel Correa, tras el debut: "Simeone me dijo que jugara tranquilo", אתר ESPN, ‏24 באוגוסט 2015 Tras el entrenamiento de hoy, el futbolista Nicolás González sufrió una lesión muscular y quedará desafectado de la nómina mundialista. En su reemplazo, el CT de Selección Argentina, convoca a Ángel Correa בחשבון הטוויטר הרשמי של נבחרת ארגנטינה, 17 בנובמבר 2022 (בספרדית) הכי הוגן שיש: סיכום הזכייה הנהדרת של אתלטיקו מדריד באליפות ספרד, מיכאל יוכין, אתר וואלה!
מיליגן

מיליגן (באנגלית: Milligan) הוא שם משפחה. האם התכוונתם ל... מארק מיליגן – כדורגלן אוסטרלי דסטין מיליגן – שחקן קולנוע וטלוויזיה קנדי אנדי מיליגן – מחזאי, תסריטאי, צלם קולנוע, שחקן, עורך סרטים, מפיק ובמאי אמריקאי בילי מיליגן – עבריין אמריקאי שמשפטו זכה לפרסום בשל טיעוני ההגנה לפטור מטעמי פיצול אישיות דרייק מיליגן (אנ') - זמר אמריקאי
יבגני סטנובסקי

יבגני יאנוביץ' סטנובסקי (ברוסית: Евгений Янович Сатановский) הוא אקדמאי ואיש מחקר יהודי-רוסי, מזרחן וכלכלן העומד בראש מכון המזרח התיכון (לשעבר, המכון ללימוד ישראל והמזרח התיכון), מכון מחקר עצמאי בפדרציה הרוסית לענייני ישראל והמזרח התיכון. בעבר כיהן כנשיא הקונגרס היהודי-רוסי בשנים 2001-2004. נחשב לאחד המומחים המובילים ברוסיה לענייני ישראל והמזרח התיכון. סטנובסקי נולד במוסקבה ב-15 ביוני 1959. הוא השלים את השכלתו במכון המוסקבאי למתכות בשנת 1980 ולאחר מכן עבד כמהנדס המכון הממלכתי לפרויקטים עבור מפעלי מתכת. בסוף שנות ה-80 היה לנשיא קבוצת "אריאל", חברה עסקית שאך זה הוקמה. בשנת 1993 היה לנשיא המכון ללימוד ישראל (כיום, המכון למזרח התיכון). בשנת 1999 למד במכון למזרחנות של האקדמיה הרוסית למדעים והשלים בה תואר שני לכלכלה בתחום הפיתוח הכלכלי של החברה הישראלית בשנות ה-90. הוא מרצה לגאופוליטיקה וכלכלת המזרח התיכון בפקולטה ליודאיקה של מכון מדינות אסיה ואפריקה באוניברסיטת מוסקבה והיה גם מרצה בבית הספר הגבוה לסיוע הומניטרי של המכון המוסקבאי ליחסים בינלאומיים. הוא חבר המועצה הנשיאותית לידידות עם מדינות ערב ונחשב למומחה בעל שם בתחום המזרח התיכון. הוא נשוי למריה, ויש להם שני ילדים ונכד. כלכלת ישראל שנות ה-90, המכון ללימוד ישראל והמזה"ת, 1999. ישראל בפוליטיקה העולמית המודרנית: אויבים אסטרטגיים אפשריים ושותפים אסטרטגיים, המכון ללימוד ישראל והמזה"ת, 2001. רוסיה והמזרח התיכון. קלחת ומצוקות, הוצאת אקסמו, 2012. לו הייתי צאר רוסי. עצות לנשיא, הוצאת אקסמו, 2012. חיי בין יהודים. רשימותיו של איש מחתרת לשעבר, הוצאת אקסמו 2013. לו הלכת... הערות על הרעיון הלאומי, הוצאת אקסמו, 2014. מדיה וקבצים בנושא יבגני סטנובסקי בוויקישיתוף יבגני סטנובסקי, ברשת החברתית פייסבוק יבגני סטנובסקי, ברשת החברתית אקס (טוויטר) יבגני סטנובסקי, ביישום טלגרם יבגני סטנובסקי, ברשת החברתית אינסטגרם יבגני סטנובסקי, ברשת החברתית VK יבגני סטנובסקי, סרטונים בערוץ היוטיוב מכון המזרח התיכון, האתר הרשמי רוסיה בפוליטיקה העולמית // מחמאות לא חשובות, מאמר פרי עטו (ברוסית)
חריסטוב

חריסטוב (Христов) הוא שם משפחה. האם התכוונתם ל... גיורגי חריסטוב – כדורגלן עבר מקדוני מאריאן חריסטוב – כדורגלן עבר בולגרי ונטסיסלאב חריסטוב – כדורגלן בולגרי
סרפהאוס

סרפהאוס (בגרמנית: Serfaus) היא עיירה במחוז לאנדק במדינת טירול, אוסטריה. היא ידועה כחלק מאזור הסקי סרפהאוס-פיס-לאדיס שהוקם לאחר שסרפהאוס התאחדה עם שתי עיירות פיס ולאדיס ב-1999. סרפהאוס גם ידועה בזכות הרכבת התחתית הקצרה שלה, שיש בה 4 תחנות ואורך הקו שלה הוא 1280 מטר (קו הרכבת התחתית השני הכי קצר בעולם). הרכבת מאפשרת שתישמר האטרקטיביות של העיירה למרות האיסור לנסוע במכוניות בתוך העיירה. סרפהאוס היא עיירה קטנה שממוקמת 500 מטר מעל עמק האין בו זורם נהר האין מעל העיירה נמצא רכס הרים והגבוהים שבהם הם ההר פורגלר (בגובה 3004 מטר מעל פני הים) וההר Schönjoch (2491 מטר מעל פני הים). ומהצד השני נפרס רכס הרים באורך 20 קילומטר שהפסגה הגבוהה ביותר שלו היא פסגת פרוסלקופ בגובה 3148. העדות הקדומה ביותר לתרבות באזור סרפהאוס היא מתקופת הברונזה לפני 3200 שנה הממצאים מראים שהקרקע שימשה כשטח מרעה או כאזור ציד. היסטוריונים תיארו את המקום כרייטיה ואת תושבי המקום כרייטים, כיבוש המקום על ידי הרומאים קטע את התרבות הזאת ובני המקום עברו לתרבות הרומאית ולשפת הרומאנש. הכפר היה הכפר הראשון שהוכר בזמן המאה ה-11. ציון דרך חשוב נוסף בהיסטוריה של סרפהאוס הוא בנייתה של כנסיית סנט גאורג, אחת מהכנסיות העתיקות ביותר באזור. במהלך המאה ה-19 החלה התיירות לפרוח ולאחר מלחמת העולם השנייה התיירות הפכה לענף הכלכלי החשוב ביותר בסרפהאוס. בשנת 1942 פרצה שרפה בכפר ו-16 משפחות (69 איש) נותרו ללא מחסה, הנזק הוערך ב-650,000 והכפר נבנה מחדש לאחר מלחמת העולם השנייה בניגוד לפריסת הבתים הקודמת בפריסה החדשה השאירו מקום לבניינים חדשים יותר. התנועה המוגברת של רכבי תיירים בכפר הפריעה לתושבים ולכן בשנת 1970 נאסרה תנועת כלי רכב בסרפהאוס בעונת החורף. כדי לספק לתיירים אפשרות הגעה אל אתרי הסקי הוקם שירות אוטובוסים בסרפהאוס ובשנת 1985 נחנכה הרכבת התחתית של סרפהאוס השימוש בה הוא ללא תשלום יש לה 4 תחנות פארקפלז קירצ'ה ראיקה וסייבהן והיא יכולה להסיע כ-1500 איש בשעה. אחת מהעדויות הקדומות בקשר לתיירות היא שבשנת 1812 נגבה מתושבים שמלינים זרים מס מיוחד זה מראה שהתיירות הייתה קיימת כבר אז למרות שהייתה רק בצורתה הבסיסית ביותר. זמן קצר לאחר 1900 התחילו גולשים לגלות את הפוטנציאל שבמקום ובשנת 1912 החלו לתכנן בניית בקתת סקי על אחד מכרי הדשא האלפיניים הגבוהים המקיפים את ההר. בשנת 1931–1932 הגיעו מספר התיירים לשיא של אותה תקופה 30,000, שלושת בתי המרזח לא יכלו לקבל עוד תיירים ולכן החקלאים החלו גם להשכיר חדרים לתיירים. בשנת 1940 הותקן כבל לרכבל ובשנת 1951 הוקם על הכבל הרכבל הראשון בסרפהאוס. בסרפהאוס עלייה מתמדת של תיירות באזור הסקי יש 212 קילומטר של מסלולי סקי ו- 110 ק"מ של מסלולי קרוס קאנטרי. סרפהאוס-פיס-לאדיס הוא אחד מאתרי הסקי והנופש הפופולריים בטירול, גם בחורף וגם בקיץ. סרפהאוס הייתה חלק ממחוז ראיד, ולאחר שמחוז ראיד התפרק הצטרפה סרפהאוס למחוז לאנדק. בבחירות שנעשו ב-2010 זכתה המפלגה רשימת האזרחים הכללית של סרפהאוס, בכל המנדטים (13) וראש העירייה הנבחר הוא פול גרייטר. מדיה וקבצים בנושא סרפהאוס בוויקישיתוף אתר האינטרנט הרשמי של סרפהאוס אתר העירייה אתר התיירות מידע על העיירה כרמית וייס, ‏אתר הסקי סרפאוס-פיס-לאדיס – כמיטב המסורת האוסטרית, באתר GoTravel
Outfest

Outfest הוא פסטיבל קולנוע לסרטים להט"ביים שמתקיים בלוס אנג'לס, קליפורניה. הפסטיבל נוסד בשנת 1982 בשם "פסטיבל מידע וכנס הומו-לסבי" (Gay and Lesbian Media Festival and Conference); בשנת 1994 שונה שמו ל-Outfest.‏ Outfest הוא הארגון המוביל בעל המשימה המוצהרת של קידום שוויון על ידי יצירה, שיתוף והצגת תכנים להט"בים על המסך. Outfest Los Angeles LGBT Film Festival (אורכב 24.09.2015 בארכיון Wayback Machine) – אחד-עשר ימים של סרטים, ועידות ומסיבות. Outfest Fusion LGBT People of Color Film Festival – דגש על הרבגונויות של הקהילה הגאה. Outfest UCLA LegacyProject – התוכנית היחידה בעולם המוקדשת לשימור סרטי להט"ב לטובת הדורות הבאים. Outfest Forward – טיפוח הדור הבא של אמנים ויוצרי קולנוע באמצעות חינוך וחניכה. צעירים פסטיבל Outfest תומך בצעירים באמצעות חינוך, הדרכה וגישה לתכנים להט"ביים משמעותיים. חברות חינם לצעירים עד גיל 21. שיתוף פעולה בין היוצרים הצעירים של Outfest לבין חברת ההפקות LifeWorks. מועצת "מנהיגים מתעוררים". בוגרים תוכנית הבוגרים של Outfest מחויבת לתמיכה ולהמשך הצמיחה של יוצרי הסרטים של הפסטיבל. מדי שנה, פסטיבל Outfest מעניק פרסי Outie ב-16 קטגוריות שונות. הפרסים מוענקים מטעם חבר שופטים, קהל הצופים בפסטיבל, וכן ועדות מיוחדות מטעם הפסטיבל. חבר השופטים מעניק פרסים בקטגוריות הבאות: סרט עלילתי אמריקאי באורך מלא הטוב ביותר התסריט הטוב ביותר השחקן הטוב ביותר בסרט עלילתי השחקנית הטובה ביותר בסרט עלילתי סרט בינלאומי באורך מלא הטוב ביותר סרט תיעודי באורך מלא הטוב ביותר קהל הצופים בפסטיבל מעניק פרסים בקטגוריות הבאות: סרט עלילתי ראשון באורך מלא הטוב ביותר סרט עלילתי באורך מלא הטוב ביותר סרט לסבי עלילתי באורך מלא הטוב ביותר סרט תיעודי באורך מלא הטוב ביותר סרט עלילתי קצר הטוב ביותר סרט תיעודי קצר הטוב ביותר הפסקול הטוב ביותר ועדות הפסטיבל מעניקות פרסים בקטגוריות הבאות: פריצת דרך יוצאת דופן של אמן הישג אמנותי יוצא דופן פרס Freedom רשימה חלקית של סרטים ישראליים אשר הוקרנו בפסטיבל Outfest: 2003 - מלחמה אחרת (עלילתי, סרט קצר, סרט סטודנטים) 2004 - את שאהבה נפשי (תיעודי, אורך מלא) 2005 - ילדים טובים (עלילתי, אורך מלא, עצמאי) 2008 - ירושלים גאה להציג (תיעודי, אורך מלא) 2009 - הזמן הוורוד (תיעודי, אורך מלא) 2011 - ג'ו + בל (עלילתי, אורך מלא, עצמאי) מדיה וקבצים בנושא Outfest בוויקישיתוף אתר האינטרנט הרשמי של Outfest (באנגלית) Outfest, במסד הנתונים הקולנועיים IMDb (באנגלית) Susan King (2011-07-07). "Outfest 2011 film festival to open Thursday in Los Angeles". נבדק ב-2012-03-22. Mark Olsen (2009-07-05). "At Outfest, redefining gay film". נבדק ב-2012-03-22. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עיצור שיני, חוכך, מסודק

עיצור שיני חוכך מסודק הוא צליל עיצורי קיים במעט שפות מדוברות. סימן ה־IPA לעיצור הוא /θʼ/. עיצור זה היה קיים בפרוטו-שמית והיה אחד הצלילים של האות צד"י. ניתן היה לשמוע אותו בפרוטו-שמית במילים צְבִי, צוֹר, צִפּוֹרֶן, צֵל, צָלַע, צָמֵא, עצום, וצָהֳרַיִם. בלשנים מאמנים שזהו צלילה הישן של האות הערבית ظ בתקופה עתיקה ביותר, זמן רב לפני הערבית הקלאסית (ערבית של הקוראן). פרק זה לוקה בחסר. אנא תרמו לוויקיפדיה והשלימו אותו.
הנס גדה

הנס גדה (בגרמנית Hans Gaede;‏ 19 בפברואר 1852 – 16 בספטמבר 1916) היה גנרל גרמני שפיקד על קורפוס ואחר כך על פלגת ארמייה בחזית המערבית. גדה נולד ב-19 בפברואר 1852 לאביו אלכסנדר ולאשתו אליזבת אמילי לבית פרנקה, בקולברג שהשתייכה לממלכת פרוסיה. ב-1870 התגייס לצבא הגרמני הקיסרי ולחם בשורותיו במלחמת פרוסיה צרפת, וקיבל על כך את צלב הברזל. לאחר מכן מילא בצבא תפקידי פיקוד ומטה, בשנת 1900 מונה למפקד החטיבה ה-84, ובשנת 1904 מונה למפקד הדיוויזיה ה-33. עם פרוץ מלחמת העולם הראשונה היה גדה סגן מפקד הקורפוס ה-14 (באדן) שהיה חלק מהארמייה השביעית ולחם בחזית המערבית. ונטל חלק בקרב מילוז, ולאחר מכן השתתף בקרב לורן שבה נבלמה המתקפה הצרפתית, תוך שימוש בטקטיקת נסיגה ומשיכת הכוחות התוקפים לעמדות הגנה מוכנות מראש. ב-19 בספטמבר 1914 מונה גדה למפקד פלגת הארמייה B - גדה שתפסה את מקום הארמייה השביעית שעברה להילחם בצפון. על הצלחתו בקרבות קיבל גדה ב-25 באוגוסט 1915 את העיטור פור לה מריט. ב-3 בספטמבר 1916 פרש גדה מתפקידו עקב מחלה קשה, וב-16 בספטמבר 1916 מת בפרייבורג, בן 64. הקיסרות הגרמנית במלחמת העולם הראשונה מדיה וקבצים בנושא הנס גדה בוויקישיתוף Hans Gaede na stranici Prussian Machine באנגלית Hans Gaede na stranici Deutschland14-18.de בגרמנית
אוטו פון לאוונשטיין

אוטו ארנסט אוגוסט אנטון הרמן פון לאוּונשטיין (בגרמנית: Otto Ernst August Anton Hermann von Lauenstein;‏ 1 בפברואר 1857 – 16 בספטמבר 1916) היה גנרל גרמני שפיקד על קורפוס ואחר כך על פלגת ארמייה בחזית המזרחית. פון לאוונשטיין נולד בלינבורג שהשתייכה לממלכת פרוסיה לאוטו פון לאוונשטיין, פוליטיקאי. ב-1875 התגייס לצבא הגרמני הקיסרי ומילא בו תפקידי פיקוד ומטה. בשנת 1910 מונה למפקד החטיבה ה-38, ובשנת 1912 מונה למפקד הדיוויזיה ה-14. עם פרוץ מלחמת העולם הראשונה היה פון לאוונשטיין ראש מטה הארמייה השנייה שכבשה את לייז' והמבצרים שסביבה עד ה-16 באוגוסט, וניצחה את הצרפתים בקרבות שרלרואה וסן-קנטן, אולם לבסוף הוכתה בקרב על המארן, ונאלצה לסגת אל מעבר לנהר האן. ב-24 בדצמבר מונה פון לאוונשטיין למפקד קורפוס המילואים ה-39 בחזית המזרחית כחלק מהארמייה העשירית, ונטל חלק בקרב השני על האגמים המזוריים. באפריל 1915 מונה פון לאוונשטיין למפקד פלגת הארמייה לאוונשטיין שכללה את קורפוס המילואים ה-39, קורפוס הפרשים ה-1, וכוח מאולתר בפיקודו של פריץ מקסימיליאן פון פפריץ. פלגת הארמייה השתתפה במתקפת גורליצה-טרנוב באגף הצפוני, וסייעה בכיבוש קורלנד. ב-7 ביולי 1916 פרש פון לאוונשטיין מתפקידו עקב מחלה קשה, וחודש לאחר מכן מת בדיסלדורף, והוא בן 59. הקיסרות הגרמנית במלחמת העולם הראשונה מדיה וקבצים בנושא אוטו פון לאוונשטיין בוויקישיתוף Hans Gaede na stranici Prussian Machine (באנגלית) Hans Gaede na stranici Deutschland14-18.de (בגרמנית)
ישראלים עצבניים אחד אחד

ישראלים עצבניים אחד אחד הוא מיקסטייפ בסוגת היפ הופ. המיקסטייפ הוקלט באולפן מאולתר שנבנה בחלק האחורי של חנות הבגדים "Mad man" בתחנה המרכזית של תל אביב. המיקסטייפ הופק על ידי צ'ולו (אריה אביטן), שגם השתתף במיקסטייפ כזמר ב-4 שירים. אומנים נוספים שהשתתפו במיקסטייפ הם סאבלימינל (קובי שמעוני), שהיה אז בן 18 בלבד, קוטג' (הראפר אדם בכור), ג'רמי קול חבש, סילברדון ואמ.סי סוניק. המיקסטייפ יצא בהוצאה עצמית ונמכר בחנות עצמה. ישראלים עצבניים אחד אחד, באתר בנדקמפ עדי סמריאס, סאבלימינל והמיקסטייפ שהתחיל הכל: כך נולד ההיפ הופ הציוני, באתר Time Out, ‏17 באפריל 2018 רפי ברבירו, צ'ולו ישיר לנו סולו, באתר ynet, 28 באפריל 2010
טבע וארץ

טבע וארץ היה כתב עת לטבע ולידיעת הארץ, שראה אור בשנים 1959–1994 ושימש רוב שנותיו כביטאון החברה להגנת הטבע. הופעתו החלה בינואר 1959 כמיזוג תוכניהם של "השדה לנוער" ושל "הטבע והארץ" שקדמו לו בהוצאת "ספריית השדה" של המרכז החקלאי. "טבע וארץ" עסק במכלול נושאים מתחום מדעי הטבע, החקלאות וידיעת הארץ. הפקתו נעשתה בתחילה בשיתוף המרכז לתרבות ולחינוך ותנועת החוגים לידיעת הארץ של הסתדרות העובדים הכללית והאגף לחינוך חקלאי במשרד החינוך. עורכו הראשון היה נחמן תרדיון, וחברי המערכת הראשונים היו שמואל אביצור, אהרן שולוב, אליעזר שמאלי וחיים בן-עמרם. בדצמבר 1966 נעשה כתב-העת ל"במת החברה להגנת הטבע ורשות שמורות הטבע". חברי החברה להגנת הטבע היו מנויים על "טבע וארץ", שהופק כדו-ירחון, כנגד דמי החברוּת השנתיים. המערכת הורחבה, נוספו לה עזריה אלון, אורי דביר, אמוץ זהבי, אברהם יפה, אדיר שפירא ואפרים תלמי. ב-1968 התמנה מיכה לבנה לעורך. בשנת 1972 יצא "טבע וארץ" מחזקת "הוצאת השדה" של המרכז החקלאי והופק על ידי החברה להגנת הטבע כביטאונהּ. עורכיו הבאים היו אברהם ארבל, יעקב שורר, בני גבירצמן ויעקב חיימוביץ. מ-1985 ועד לסגירתו ב-1994 היה ספי בן-יוסף עורך "טבע וארץ". ב-1994 אוחדו "טבע וארץ" ו"ארץ היעל" לכתב-עת אחד – "ארץ וטבע". המאמרים ב"טבע וארץ" עסקו במגוון הרחב ביותר של נושאי ידיעת הארץ. התחומים העיקריים היו אלה של החי והצומח ושל בתי גידולם. הודגשו נושאי שמירת הטבע, אקולוגיה ואיכות הסביבה. בצד אלה הוקדש מקום נרחב לתולדות הארץ – לתיאורים של חפירות ארכאולוגיות ואתרים היסטוריים למיניהם וכן לתגליות חדשות בגאוגרפיה היסטורית. גליונות "טבע וארץ" הכילו עלוני מידע של פעילויות החברה להגנת הטבע ומדורים שהוקדשו לסקירת ספרים חדשים בנושאי ארץ-ישראל, למסלולי טיולים, ל"טבע בעיני המצלמה" ולחדשות הטבע. הכותבים, נמנו עם אנשי האקדמיה, מהם שכתבו ל"טבע וארץ" עוד בראשית דרכם במדע. חלק מהכותבים היו אנשי שטח מובהקים. על "השדה לנוער" ועל "טבע וארץ", דבר, 31 באוקטובר 1969 "הטבע והארץ" היה ירחון שהוציא האגרונום והמורה לטבע אוריה פלדמן בתקופת המנדט הבריטי ובשנותיה הראשונות של המדינה